text stringlengths 0 17.2k |
|---|
aposeshe badikone bonse ati cungulopo mukwai bushe tamwaingile mu ng'anda |
thomas aaswike ati tatwaingile tuleya ku mayanda panuma yakulanshanya kuntu twacikwata nga badikone ku cilonganino |
twaisa mukukweba ukuti bawiso balekufwaya ku ng'anda ku mwabo |
yohane atile natotela pakwisa njeba nalaya nomba line |
yohane aile kuli bawishi bwangu bwangu |
aile alelanguluka ico bawishi balemufwaila pantu badikone bamoneke abatekanya |
aletontonkanya ukuti nalimo balemwitila umulandu wa kuilishinya kwa bana ba 'sunday school' ico ni nomba line asontelwe ukuba kangalila wa bakafundisha ba bana ba 'sunday school' |
alesubila ukuti ukulanshanya na bawishi tekuti kukokole |
yohane alebomba incito yakusabankanya ilyashi mu musumba uwali mupepi no mushi aleikalamo |
pa bushiku bwakonkelepo ali no mulimo ku ncito uwakulanshanya mu kwipusha na shimakwebo umo |
yohane atemenwe ukulanshanya na bantu mu kwipushanya |
ilyo afikile aingile mu ng'anda no kutila tata naisa |
yohane atile ninshi mu kupelekesha ico amwene ukuti bawishi bekele fye tondolo mu cipuna |
tata bushe namulwala |
sembe atile iyo nshilwele |
nomba cinshi cicitike mulemoneka ngo mulwele |
wishi atile ikala panshi nalakweba fyonse pakuti umfwe |
efyo yohane aikeleko pakuti omfwe kuli wishi |
sembe aikele bwino pa cipuna no kubwesha icefu elyo atendeke ukulondolola mwi shiwi ilyanaka no kutompoka |
ilyo nacilapekanya ukuya kukulanshanya kwa badikone mu kwaluka kwa kasuba ilelo line nacipokelela shimapepo ukufuma ku mwalo |
yohane mu kucilinganya atile bushe ni ba kiambi abali no kwisa uyu mweshi uuleisa |
wishi atile ubu butandashi bwaciba ubwakupumikisha kabili ubwaibela |
pantu uyu shimapepo acisa na namayo pamo no mukashana uwa myaka fourteen |
uyu makashana aciba ne fumo kabili aleeba abantu bonse mu mushi ukuti paulo ewamupele ili fumo |
ati shani yohane aima na pacipuna |
bushe alipena mwimuleka ukutwalilila ukulanda ifyo sembe aikele fye tondolo |
yohane aipwishe wishi ati tata bushe mulesuminisha ayo mashiwi |
wishi atile ikalisha mu cipuna |
lelo yohane aikele fye pampela ya cipuna kwati alefwaya ukwima |
efyo wishi atwalilile ukulondolola na ine wine nshacisumina ilyo bakiambi bacinjeba e calenga nacituma umuntu ukuyaita paulo |
bakiambi na ine twacingila mu cilonganino umwaciba badikone |
pali iyi nshita twaceba uyu namayo no mukashana ukushala panse |
yohane mu kupeshiwa mano atile twalilileni tata |
pakubala paulo umukalamba obe acikana lelo ilyo twacingisha umukashana na banyina mu cilonganino elyo acisumina |
sembe alekele ukulondolola kabili afimbile pa menso |
kumfwa yohane ena elyo aikele bwino pa cipuna |
yohane atile acisumina kanshi e kutila cishinka |
wishi apukwinye fye umutwe elyo bonse babili baikele tondolo pa nshita iinono |
elyo yohane aipwishe wishi ati bushe cinshi calengele paulo ukucita icintu ca musango uyu |
wishi amwebele ukuti ilyo thomas nyoka aipwishe paulo ili lipusho |
paulo atile ciwa ewantukile elyo nabembwike |
mu kuilishanya sembe atile abembuka |
umwana wandi uo natambike kuli lesa ilyo afyelwe |
umwana uwasambilila icebo cakwa lesa kabila wa mbila nsuma |
umwana wandi uwaupa kabili uwakwata bana mutanda abembuka |
efyo sembe aiketwe cikonko icakuti yohane takwete icakusosa pakuti amukoseleshe |
tata tata tulemupepelako |
sembe atwalilile ukuilishanya ukumupepela ukumupepela ine nalemupepela ne lintu talafyalwa |
apo nabembuka amapepo tayafute ificitike |
mu kutontonkanya ukuti nalimo bawishi kuti baumfwako bwino nga cakuti nalimo bawishi kuti bashala beka |
yohane alibwelelemo ku ng'anda ku mwakwe |
ilyo afikile asangile amapepala yali fye ayasalangana pe tebulo nga fintu ayashile |
aikele pa cipuna no kwesha ukupekanya umulimo akwete ku ncito mu bushiku ubwakonkapo |
alifililwe pantu amatontonkanyo yakwe yalebwelela ku fintu ifyacitike ku mukalamba wakwe paulo |
mu ng'anda mwali tondolo pantu ni pali ubu bwine bushiku elyo maria |
umukashi wakwe pamo na bana babo babili baile mu kutandalila abafyashi abaleikala ku mushi uwali ku kapinda ka kuso |
pa mulandu wa fintu fyacitike camoneke kwati papita umwaka |
yohane aliikoseleshe ukubomba |
cilya fye atendeka ukubomba kwaishile umwaice wakwe dabidi |
dabidi ali umuntu uwansansa inshita shonse lelo pali ubu bushiku ali uwatondobala sana |
aposeshe yohane mwabombeni yohane atile eya mukwai |
ndepekanya umulimo wa ku ncito pa bushiku ubukonkapo bushe cinshi ulefwaya |
dabidi aipwishe ati bushe tekuti munsuminishe ukulala muno mu mwenu |
pantu kuli batata kuli abantu abengi abaleisa mu kumfwikisha ilyashi lyakwa paulo |
bamayo balelila pamo no lupwa lwabo |
elyo batata balelanda na baume |
e ico pa mulandu wa congo nafilwa ukulemba ifya ku sukulu |
elyo yohane amusuminishe ati kuti waisa pakuti twise tube babili |
dabidi alitotele kabili abwelele ku ng'anda mu kusenda ifitabo fyakwe elyo ashimikile abafyashi pamulandu wa kulolesha uko umwaice wakwe aleya |
dabidi ali mwaice umusuma alibikile amano ku masambililo kabili alefwaisha ukubomba mu cipatala panuma ya masambililo yakwe |
mukwangufyanya dabidi alibwelele no kutendeka ukulemba |
efyo yohane na dabidi baikele no kulabomba ukwabula ukulanda |
dabidi atile napwisha |
yohane atile kwashalafye panono nalapwisha na ine |
dabidi alongenye fitabo fyakwe no kushalikapo munyina wakwe elyo aile mu kulala mu muputule untu bamupekanishe |
yohane alitwalilile ukulemba |
ilyo apwishishe alongenye amapepala no kuyabika pamo nayanakwe mu cola |
nelyo anakishe pamulandu wa kubombesha yohane alifililwe ukulala |
aletontonkanya fye ifyacitike kuli paulo na pamulandu wa mashiwi yakutila ciwa alatunka e wantunkile |
bushe ciwa abomfeshe mano nshi pakuti atunke paulo uwakosa filya |
uwalengele yohane ukuba umwina kristu kabili alesambilisha icebe ca kwa lesa mu cishinka |
mu matontonkanyo yakwe yohane aelengenye ukuti ciwa alingile ukuba uwa maka sana pakuti alenge paulo ukubembuka |
e calenga yohane atwishike ukushipa kwakwe panuma ya kumona paulo uwali icakumwenako cakwe abembuka |
awe yohane abweseshe amatontonkanyo ku kupekanya ifya ku ncito |
lelo mu mano yakwe yohane alefwaisha ukulanshanya ne ciwa mu kwipushanya pamulandu wa nshila cabomfeshe pa kutunka paulo |
efyo aponene mu tulo |
kwali fye bamunyina babili abasuminishe lelo abengi tabaishibe bwino kabili kwali na bambi abapukwinye fye mitwe mukutwishika |
ifi efyo ukwishiba kwa baibele mu nkuta shesu kuli |
tatulafika pacipimo cakwishibisha nga cakuti yesu kristu ni lesa nangu iyo |
ili sambililo lyalatwafwa ukuya kuntanshi mukwishiba ifyo tuli no kusambilisha baibele mu nkuta shesu |
nakuba yesu ni lesa mu cine |
icilonganino lintu catendeke calebombo kulingana na masambililo yalefundwa kubatumwa ikumi na babili |
balipelwe nsambu shakuba inte shakwa kristu kabili abakwimininako kristu |
ilintu shikulu atutubwike kubafwa no kubwelela ku mulu abantu basambilile kuli wene lintu ali pano isonde ebali no kuba bakasambilisha ba bantu |
mako three fourteen asalilepo ikumi na babili ukuti babe nankwe kabili ukuti abatume kukubila |
yesu ali kasambilisha mukalamba |
ishiwi lya rabi mu cihebere lipilibulo kuti shikulu nelyo kasambilisha |
lyali lishina lya mucinshi ilyalesonta kuli kasambilisha |
maliya afikile na kucipimo cakwita yesu ati raboni icalolele mukuti shikulu nelyokasambilisha uwacilamo |
yesu aishibikilwe ku mano akwete ukufuma ilintu ali ne myaka yakufyalwa ikumi na ibili |
Subsets and Splits
No community queries yet
The top public SQL queries from the community will appear here once available.